钦定古今图书集成/历象汇编/乾象典/第040卷 > 《中秋不见月》解缙
## 钦定古今图书集成/历象汇编/乾象典/第040卷 > 《中秋不见月》解缙

吾闻《广寒》“八万三千修月斧，暗处生明缺处补。不知
七宝何以修合成孤光洞彻乾坤万万古。三秋正中
夜当午，佳期不拟姮娥误。酒杯狼籍烛无辉，天上人
间隔风雨。玉女莫乘鸾，仙人休伐树。天柱不可登，虹
桥在何处？帝阍悠悠叫无路，吾欲斩蜍蛙，磔冥兔。坐
令天宇绝纤尘，世上青霄粲如故。黄金为节玉为辂”，
缥缈鸾车烂无数。水晶帘外河汉横，冰壶影里笙歌
度。云旗尽下飞元武。青鸟衔书报王母。但期岁岁奉
宸游，来看《霓裳》羽衣舞。